open-index/open-wikipedia-markdown huggingface dataset:
Olivetti P652

L**'Olivetti P652** a l'è staa on personal computer de la Olivetti. Sortii foeura in del 1973 a l'era simil de la Programma 101 ma con la possibilità de tacànn pussee dispositiv scientifich e de doperà direttament in su la tastadura i fonzion matematich e goniometrich pussee important e de avègh ona ROM cont di programma.

## Tecnega
La P652 la gh'ha du register de lavorà: M e A, pussee 240 de che 100 che pòden vess indicizzaa direttament (segnaa de 'na K), ma tucc indirettament (cont la I). 8 register inveci eren de indes.

La P652 l'era bona de tacàss a di dispositiv e de mandàgh on output o ricev on input, cont el comand FMT (P), che 'l supportava 'na forma primitiva de interrupt.

Comé operazion matematich podeva gestì la conversion da cordinaa polar a quadraa, i logaritm, i fonzion de trigonometria e esponenziai, scrivuu direttament in del firmware cont di algoritm faa del Angelo Barbieri, matematich de la Olivetti.

Ghe podeva vess ona ROM de 512 istruzion, doperaa tipicament per di fonzion speciai, che eren ciamaa cont el comand FUNCT (F).

### Caratteristich
*RAM: 4096 posizion de 4 bit
*ROM: 4096 posizion de 16 bit
*Bit de indirizzament: 12 bit

## Programmazion
La P652 a l'era programmabil cont la cartolina magnetica e cont on lenguagg simbolich a register compagn de on assembly.

'Sto lenguagg chi el supportava l'indirezion e 'l podeva lavorà con 100 register indirizzaa direttament e 240 indirettament, el supportava i fonzion matematich e trigonometrich pussee important, i salt condizionaa e incondizionaa e i fonzion de sottaprogramma.

La ROM la permetteva de lavorà in sui numer compless.

## Riferiment
*Olivetti P 652, 1973
*Olivetti P652 
*Sistema tecnico-scientifico Olivetti P652 
*P652, il successore potenziato della Perottina 

## Bibliografia
*Manual de l'Olivetti P652

## Vos correlaa
*Olivetti P602
Memoria a linia de ritard

La **memoria a linia de ritard** a l'è ona forma de memoria assee doperada in sui primm computer, incoeu obsoleda.

A l'era giornabil ma, a differenza di RAM de incoeu, ad access sequenzial.

## Fonzionament
I informazion eren mittuu dent elettronicament in memoria, e voltaa in di implus sonor o meccanich che viaggiaven in del mezz, tipicament mercuri o 'na bobina magnetostrittiva. 'Na voeulta tornaa a l'unità de governo eren remettuu dent cont el midemm procediment. Per quest a l'è ad access sequenzial, perchè per legg on'informaziom a l'è necessari spettà che la passa in de l'unità de governo.

## Limit
Per via di temp de circolazion on'unità a linia de ritard assee granda la gh'avaria di temp de access proibitiv, e per quest a l'è deventada 'na tecnologia obsoleta.

## Computer che la doperaven
Esempi de computer cont 'sta memoria eren el UNIVAC I, l'EDVAC e la Programma 101.

## Vos correlaa
*Linia de ritard analogica
Egidio Miragoli

**Egidio Miragoli** (Gardèla, 20 de lüi 1955) l'è el vesc de Mondovì dal 29 de setèmber 2017.

## Biugrafia

Nasìd a Gardèla de Pandì el 20 de lüi 1955, l'ha stüdiàd in leminàri a Lòd e l'è stài cunsacràd prèt in del 1979. L'ha frequentàd l'Üniversità Greguriana a Ruma e ls'è laureàd in dirìtt canònic.

In del 1994 el diventa cüràt d'la paròchia de santa Francesca Cabrini a Lòd fìn a ls nomina a vèsc. L'è anca, dal 2007, giüdic del tribünàl eclesiàstic regiunàl lumbàrd.

El 29 de setèmber 2017 papa Francesch l'ha numinàd nöu vesc de Mondovì e l'è stài cunsacràd el 11 de nuèmber 2017 da mons. Maurizio Malvestiti.

## Lìber

* *Il sacramento della penitenza. Il ministero del confessore: indicazioni canoniche e pastorali*, curatela. Milano, Àncora Editrice, 1999, (ISBN 88-7610-764-9)
* *Il Consiglio pastorale diocesano secondo il Concilio e la sua attuazione nelle diocesi lombarde*, tesi di dottorato, Roma, Pontificia università gregoriana, 2000, (ISBN 88-7652-855-5)

## Altre futugrafíe



File:Bishops miragoli and malvestiti.jpg|Mons. Malvestiti al mett el süchèt in testa a mons. Miragoli, apèna l'è stài elett vèsc de Mondovì, el 29 de setèmber del 2017.
File:BISHOP egidio miragoli 02.jpg|Mons. Miragoli, el 19 de nuèmber 2017.


## Note


## Ligamm de föra

* Sitt d'la Diocesi de Mondovì
Memoria de massa

La **memoria de massa** a l'è quella memoria che la lavora no a dirett contatt cont el processor e, tipicament l'è doperada per tegnì di grand quantità de dacc.

A hinn memorij de massa, per esempi, i hard disk, i bindell magnetich, i cartolinn magnetich, i DVD, i CD e i memorij USB.

In l'architettura de Von Neumann domà la memoria de lavor a l'è considerada memoria e la memoria de massa a l'è considerada on dispositiv de input-output.

## Vos correlaa
*Memoria primaria
Ciav debol

In crittografia ona **ciav debol** a l'è ona ciav crittografica che doperada in su 'n determinaa algoritm la da on resultaa indesideraa e potenzialment men sicur. Se on cifrari el gh'ha nissuna ciav debol se dis che el sò spazzi di ciav a l'è linear.

## Vos correlaa
*Autenticazion a pussee fattor
Ciav crittografica

La **ciav crittografica** a l'è vun di parameter de passà a l'algoritm de crittografia per ottegnì el test cifraa. Per el principi de Kerckhoffs a l'è l'unica part de tegnì sconduda per avè effettivament sicurezza in d'on bon sistema crittografich.

Tipicament la longhezza di ciav a l'è misurada in bit. Pussee una ciav a l'è longa pussee a l'è diffizil taccàlla cont la forza bruta. 

## Riferiment
*Algoritmi e chiavi simmetriche
Banchina a isola

La **banchina a isola** a l'è quella banchina ferroviaria, tipicament pussee larga del normal, che la serviss du binari.

A l'è doperada soratutt perchè a l'è pussee fazil doperàlla per i interscambi o per fà di servizzi in comun e la rend minga necessari fà di sottapassagg.

## Vos correlaa
*Soluzion Barcelona
Servizzi ferroviari metropolitan de Salerno

El **Servizzi ferroviari metropolitan de Salerno** a l'è la ferrovia metropolitana che la conliga i stazion de la città de Salerno, vert dal 2013 e gestii de la Trenitalia.

Noeud principal de la Red a l'è la stazion de Salerno, che la permett i scambi cont la red ferroviaria de la Region e del Stat e cont la volta velocità.

## Storia
L'ideja de on servizzi urban per conligà la città al servizzi regional la nass intorna al 1996, e 'l lavorà el scomincia in del 1999.

A settember 2002 la derva la stazion de Duomo-Via Vernieri, che la quatta la zona centrala, ma che l'è poeu stada doperada del servizzi ferroviari metropolitan de Napoli.

Dopo on poo de accord, sospension e problema a fin 2012 el Ministeri di Straport el autorizza l'oeuvra. Dal 4 november 2013 a l'è attiva offizialment.

Dal 1 de april al 22 de giugn 2014 a l'è stada sospenduda per mancanza di fond.

## Infrastruttura
El servizzi, faa in su 'na linia de 8 km, el dopera on binari unich independent e faa ex novo arent de la ferrovia Tirrenica Meridionale e l'è classificada comé linia ferroviaria.

Tucc i stazion intermedij hinn staa faa su per el servizzi, che 'l ghe mett men de 10 menut.

### Slargament
A l'è previst de fà rivà el servizzi a l'Aeroport de Salerno e a Pontecagnano cont quater fermaa pussee, anca per conligà mej i zonn universitari, e anca el conligament cont Battipaglia e 'na fermada intermedia a Bellizzi.

## Material rotabil

A hinn doperaa di treni de la Alstom, i Minuetto, che l'ha vinciuu la gara in del 2001.

## Riferiment
*PARTE LA “METROPOLITANA” DI SALERNO
*Metropolitana di Salerno: costi ed orari 
*Metropolitana Leggera - Comune di Salerno

## Ligamm de foeura
*Home - Metropolitana di Salerno

## Alter progett

## Vos correlaa
*Circumsalernitana
Crox de Jerusalem

La **[[crox araldega|crox]] de Jerusalem** (☩, unicode U+2629), ciamada anc'pò **crox dei [[croxade|croxads]]** o **crox a cinq ponte**, l'è un antig simbol dei cristian d'orient.

## Storia
Al someia qe la g'habie havud orijen ind el XI secol, e qe la sies deventada ol simbol del Regn de Jerusalem ind qell del XIII.

Segond la tradizion, ol blason del Regn de Jerusalem, *d'[[arjent (araldega)|arjent]], a la [[crox podenziada]] d'[[or (araldega)|or]], cantonada de quater croxete de l'istess*, la va contra a la regola del contrast dei color de proposet, per far veder ol prestij uneg de la Citaa Santa.

## Significad
Segond dei ipotesi la crox a cinq punte la saress ol simbol dei Cinq feride del Signor, opur del Signor e i quater evanjelista (o i quater bande del Mond).

## Vox corelade
* Crox de Malta
* Crox podenziada
* Custodia de Terra Santa

## Olter projets
Plaid Cymru

**Plaid Cymru** (nom in galles, in ingles **The Party of Wales**, ol Partid del Galles; de spess ciamad adoma Plaid) l'è un partit politeg galles de center-sinistra, qe al vœl l'istituzion de un Stat Galles indipendent ind la Union Europea.

Plaid Cymru l'è stait fondad ind el 1925. Al g'ha una di quater cadrege gallese ind el Parlament europee, tre di quaranta cadrege gallese a la Camera di Comun, dodex sœ sesanta ind la Assemblea Nazionala per ol Galles.

Al dé d'incœ la *leader* l'è Leanne Wood.
Stazion de Arbostella

La **Stazion de Arbostella** a l'è 'na stazion del servizzi ferroviari metropolitan de Salerno.

## Interscambi
 Fermada del bus

## Servizzi
 Biliettaria 
 Toalett

## Riferiment
*Arbostella 

## Alter progett
Stazion de Salerno

La **Stazion de Salerno** a l'è 'na stazion servida di treni statai, regionai e a volta velocità e anca del servizzi ferroviari metropolitan de Salerno.

## Struttur e impiant
La stazion la gh'ha on fabricaa viaggiator in su pussee pian, al primm a gh'è i servizzi per i utent 'me la biliettaria de Trenitalia e de Italo, i sal d'attesa, sia generich sia di aziend, bar e restorant e al pian sora a gh'è i offizzi de Trenitalia.

La stazion a l'è parzialment de testa e parzialment passant: Gh'è trii binari tronch in direzion Napoli, vun per Battipaglia (el 6 tronch) e vòtt binari passant, numeraa da 1 a 7, cont l'ultim partii in du cont el circuit de binari per permètt ai treni de la Circumsalernitana e a quej de la metropolitana de conviv.

Gh'è 4 banchin per el servizzi in sui binari passant e per i tronch bisògna attraversà el binari 1 o passà per l'entrada apposta. La stazion a l'è ona rimessa dònca a gh'è di àlter binari tronch de ripos.

In tra el 1925 e 'l 2006 a gh'era on raccord cont el Port de Salerno, tolt via dòpo che ona locomotiva foeura controll l'ha mazzaa ona dònna. A l'è semper staa retegnuu assee pericolos perchè el passava direttament in sul lungomar e l'éra staa donca semper pussee limitaa ai orari men pericolos.

## Moviment

La stazion a l'è servida di relazion a longa distanza a volta velocità Frecciarossa e Italo-Nuovo Trasporto Viaggiatori e di treni a longa percorrenza InterCity de la Trenitalia.

A l'è anca servii di treni regionai faa in contratt cont la Region Campania inclus quej de la Circumsalernitana e de la inscì ciamada metropolitana de Salerno.

## Servizzi
La stazion a l'è classificada "Gold" e gestida de Centostazioni e la gh'ha:
 Bar
 Biliettaria a sportell
 Biliettaria automatega
 Post de Polizia ferroviaria
 Restorant
 Toalett
 Sala d'attesa
 Servizzi informazion

## Interscambi
 Fermada del bus, urban e extraurban
 Stazion di Taxi

In del piazzal de la stazion a gh'è i servizzi de Busitalia Campania e i servizzi bus a longa percorrenza FrecciaLink e Italobus.

## Riferiment
*Stazione di Salerno - Le Strade Ferrate 

## Alter progett
Bitcoin

El **Bitcoin** a l'è 'na criptomoneda fada in del 2009 de 'n anonim soranominaa Satoshi Nakamoto.

A l'è fondada in su l'assenza de 'n autorità centrala e in su 'n database distribuii per garantì e registrà i transazion.

El numer de Bitcoin che pòden vess generaa a l'è fissaa e l'è de circa 21 milion, cont ona fonzion de crittografia che la deventa pussee gramma de resoeulv cont l'aumentà di Bitcoin. A l'è donca minga influenzaa de l'inflazion.

## Vos correlaa
*Litecoin
*Dogecoin
*Bitcoin Cash
*Blockchain
Olivetti TC 800

L**'Olivetti TC 800** a l'è staa on terminal presentaa in del 1974 de la Olivetti e voruu de la Marisa Bellisario e del Pier Giorgio Perotto.

A differenza di terminai de quij agn el gh'aveva possibilità autonoma de elaborazion, e se podeven anca fà di red in tra i terminai per compartì resors.

A l'era faa in d'ona version per gestì i preliev de danee, vuna per i sistema de finanza e vuna per i sistema modular.

## Riferiment
*TC 800: un sistema innovativo per l'automazione di agenzia
Input

L**'input** a l'è l'immission de 'n informazion in manera automatica o manual in d'on computer che l'è poeu salvada o elaborada.

Se ciamen "dispositiv de input" i sistema che permetten de immet vergòtt in d'on computer: Esempi a hinn la tastadura o el mouse. On dispositiv de input el pò vess anca de output, per esempi ona dischettera o on modem.

## Vos correlaa
*Input-output
*Output
Mouse

El **mouse** (*ratt*) de la lengua inglesa o anca **manèta** in lengua lombarda occidentàl, a l'è on dispositiv de input faa in manera de fà corrispond al sò moviment in su 'na superfiss piana al moeuves de on cursor in sul monitor. El gh'ha anca vun o pussee botton cont di fonzion che muden da sistema a sistema.

El primm mouse, de legn e cont el moviment domà vertical o orizontal, l'è staa inventaa dal Douglas Engelbart in del 1965 circa.

## Vos correlaa
*Tastadura (computer)
Accumulator

L**'accumulator** a l'è vun di register informatich pussee important de 'na CPU perchè a l'è quell indova hinn faa squasi tucc i operazion, soratutt quej faa al vol de la ALU. A l'è standard che 'l sia ciamaa, in assembly, "A". Senza de lu el saria necessari salvà ogni resultaa in la memoria centrala, cont on trasà di resors se la resorsa la gh'ha de vess doperada subit dopo.

Di voeult gh'è pussee accumulator a segonda di bit doperaa per el calcol faa.

## Esempi
### Programma 101
In del computer Programma 101 del 1965 l'accumulator el gh'ha dent el resultaa de l'ultima operazion fada e l'è el primm member de ogni operazion, donca per esempi ` B x` a l'è ` A = A*B`.

A vedom on esempi de programma de la P101 che 'l fa on cunt e 'l salva on resultaa in A:

```
A V
S
M ↕
A x
A ♢
V
```


'Sto programma 'l eleva a potenza de 2 el numer daa, che l'è mettuu automaticament in M, scambiaa cont A che l'è donca anca operand de la moltiplicazion. A l'è poeu stampaa.

### Intel 8051
Esempi di us de l'accumulator in su l'Intel 8051:

MOV A,R2 ;mett R2 in l'accumulator
ADD A,R4 ;gionta el valor de R4 in l'accumulator
MOV R5,A ;mett el valor de A in R5


## Vos correlaa
*Register (informatega)
*Register contator
*Register indes
*Register MAR
*Register MDR
Indirezion

L**'indirezion** (o anca *dereferencing*) a l'è la possibilità de riferìss a on oggett cont el sò riferiment inveci che cont el sò valor, per esempi manipolà on valor a savè la soa adressa de memoria.

## Vos correlaa
*Pontator (programmazion)
*Adressa de memoria
Roberto Gagliardini

Ul **Roberto Gagliardini** l'é nassüü ul 07 da april dal 1994 a Berghem in Italia e l'é un giugadür da l'Inter.
HP 9100A

L**'HP 9100A** a l'è on calcolator de tavol, vendud anca 'me calcolatris programmabel, faa de la Hewlett Packard in del 1968. El gh'aveva on monitor de trè righ e 'l salvava i sò informazion in su 'na cartolina magnetica, soluzion doperada cont licenza Olivetti. Differentement de la coeva Programma 101 el doperava la notazion polacca inversa e minga on sistema assembly e la permetteva de messedà istruzion e dacc, tant de avègh del codes che 'l muda deperlù, che 'l permett de classifegàlla 'me architettura de Von Neumann piena. El doperava el binary-coded decimal per salvà dacc e istruzion.

## Storia
A l'è stada pinsada de l'ingegner Tim Osborne, consulent HP. La doperava di memorij a nucleo de ferritt e, venduda 'me calcolatris per marketing, la costava 4'900$.

La macchina l'ha copiaa 'na quaj soluzion tecnega de la Olivetti Programma 101 e l'ha pagaa a la ditta 900'000$ de royalty.

El gh'ha avuu success e el gh'ha avuu di successor.

## Riferiment
*HP 9100A PROGRAMMABLE CALCULATOR (COMPUTER)
*HP Computer Museum

## Vos correlaa
*Olivetti P602
*Olivetti P652
*Wang 700
*Wang 600
Central processing unit

La **central processing unit** a l'è el circuitt elettronich progettaa per gestì i fonzion fondamentai de on computer fondaa in su l'architettura de Von Neumann o in su l'architettura Harvard.

Esempi de fonzion gestii de la CPU a hinn la gestion de l'input-output e de la memoria, ma la pussee importanta a l'è quella de eseguì i istruzion de calcol.

## Riferiment
*CPU - Treccani

## Alter progett

## Vos corelaa
*ALU
Olivetti Audit A7

La **Olivetti Audit A7** a l'è staa on computer contabil de la Olivetti venduu dal 1974.

L'era venduu sia cont 16 KB che cont 64 KB de RAM e cont 160 KB de hard disk.

El sò sistema operativ el permetteva la *bisprogrammazion*, ossia 'na forma de multitasking cont dò applicazion, e l'era programmabil in del BASIC proprietari LIMO. Dacc e programma eren salvabìj esternament sia in sul bindell magnetich sia in su la cartolina magnetica.

## Vos correlaa
*Olivetti Audit A4
*Olivetti Audit A5
Calcolatrice Elettronica Pisana

La **Calcolatrice Elettronica Pisana** a l'è staa el primm computer italian per la ricerca scientifica, faa in tra el 1953 e 'l 1957 cont suggeriment de l'Enrico Fermi.

## Storia
In del 1953 i provincc de Lucca, Pisa e Livorno se metten insemma e dann 150 milion de lire per fà on sincrotron che però l'è no faa e donca el Fermi l'ha suggerii de fà on calcolator.

La CEP a l'è stada finida in del 1957 e l'era a transistor, microprocrammada e la gh'eva vun di primm software per el Fortran.

El desvilupp a l'è staa seguii de la Olivetti cont el sò laboratori a Barbaricina, arent de Pisa. La collaborazion l'ha menaa a la nassita di computer Olivetti Elea.

## Bibliografia
* Otello Giacomo Mancino, Renzo Sprugnoli, *La Calcolatrice Elettronica Pisana*, Edizioni Plus, 2011. ISBN 978-88-8492-827-6.

## Vos correlaa
*Olivetti Elea
Recetor

Ind biolojia e medexina la se ciama **recetor** qualsvœles strutura bona de reajir a sollecitazion specifege, e qe la desvelœpa ona reazion carateristega. Ind inmunolojia la se indega come **recetor** ona strutura de membrana bona de reajir cond l'antejen.
Farmacolojia

La se definex come **farmacolojia** el stude de le sostanze qe le interajex cond i sistema vivents grazie a process qimeg e, soratœt, a ligam cond molecole regoladore, o an'mo per ativazion o inibizion de process organeg fisiolojeg. Qelle sostanze qé le pœl vesser dei prodots qimeg, soministrads per el fin de hir-ga on efet terapeuteg sœ vergun process organeg del pazient, o vergun efets tosseg in sœi process biolojeg dei parassita qe i la infeta.
La farmacolojea l'è ona dissiplina qe la g'ha denter de le conossenze basade in sœ tante oltre dissipline sientifege, come presempe la qimega, la biolojia, la bioqimega, la fisiolojia e la patolojia, e la studia l'usaj dele sostanze ai fin de curar, diagnostegar e prevegner le malatie.
In particolar, ona volta qe on xenobioteg (çoè ona sostanza esterna al organism) la ven a contait cond l'organism pœl sœceder do robe: ind el prim cas ge sœced negot gnanc al xenobioteg gnanc al organism, e allora se parla de sostanze inerte, inveci ind el segond cas pœl modifegas la sostanza e anca l'organism. Qest qé l'è qell qe i studia la farmacoqinetega e la farmacodinamega, qe i è le do parti principai dela farmacolojia.

## Branqe de la farmacolojia
### Farmacoqinetega

La farmacoqinetega l'è qella part de la farmacolojia qe la ge studia adree ai process qe i segueta a la soministrazion de on xenobioteg, çoè el so assorbiment, la so distribuzion, la so bio-strasformazion e la soa escrezion; per semplifegar, despess se dix qe la farmacoqinetega la studia qell qe el corp el ge fà adree al xenobioteg.

### Farmacodinamega

La farmacodinamega l'è qella part de la farmacolojia qe la ge studia adree a come on xenobioteg el pœl interferir, de manera positiva o negativa, cond i process fisiolojeg del organism; per semplifegar, despess se dix qe la farmacodinamega la studia qell qe el xenobioteg el ge fa adree al corp.
Sinclair ZX Spectrum

El **Sinclair ZX Spectrum** a l'è staa on home computer venduu dal 1982 al 1990 e faa de la Sinclair Research Ltd del sir Clive Sinclair.

Fondaa in sul microprocessor Zilog Z80A, el gh'aveva 16 kB de RAM, tipicament espanduu a 48 kB cont on massim de 128 kB. El sistema a l'era el Sinclair BASIC.

In Europa l'era el concorrent per eccellenza del Commodore 64 per el sò cost pussee bass, e l'è staa clonaa de on poo de aziend, sia cont licenza sia senza.

## Vos correlaa
*Commodore 64
*Timex Sinclair 2068
*Unipolbrit Komputer 2086
*Sinclair QL
*Sinclair Executive
Apple I

L**'Apple I** a l'è staa on microcomputer faa in del 1976 de la Apple e venduu a 666,66$ in circa 200 pezz. A l'è staa progettaa principalment del Steve Wozniak e venduu del Steve Jobs.

In compless el gh'ha avuu on bon resultaa de vendita e l'ha menaa a l'Apple II, vun di home computer pussee venduu.

## Caratteristich tecnegh
*CPU: MOS 6502 a 1 MHz
*ROM: 8 KB
*RAM: 4 o 8 KB, massim 48 KB
*Sistema operativ: Integer BASIC

## Vos correlaa
*Apple II
*Replica 1
Olivetti Audit A5

L**'Olivetti Audit A5** a l'era ona macchina contabil cont i caratteristich de on computer fada de l'Olivetti in del 1974.

L'era programmabil in del BASIC proprietari *Linguaggio Interattivo Macchina Olivetti* e 'l podeva salvà programma e informazion sia in l'hard disk sia in su la cartolina magnetica de 256 byte, che ne podeva caregà finna a 10.

## Riferiment
*Dalle Audit ai BCS: le macchine contabili diventano sistemi 

## Vos correlaa
*Olivetti Audit A4
*Olivetti Audit A7
*BAL (lenguagg)
Unità aritmetica e logica

L**'Unità aritmetica e logica** (breviada in **ALU**) a l'è 'n component digital prepost a fà i operazion aritmetich e logich.

L'ALU, presenta sia in l'architettura de Von Neumann che in l'architettura Harvard, l'è on component fondamental de la CPU, de la GPU e de la DSP.

## Riferiment
*ALU - Treccani
Olivetti Audit 513

La **Olivetti Audit 513** a l'è 'na macchina contabil progettada del Natale Capellaro e venduda de la Olivetti dal 1959.

L'era bona de fà i quater operazion fondamentai e de scriv a macchina i dacc contabij.

A l'è stada l'ultima macchina contabil de l'Olivetti purament elettromeccanica, perchè i Audit successiv gh'even el bindell perforaa e la Mercator 5000 on'unità de moltiplicazion elettronica fada del Pier Giorgio Perotto.

## Riferiment
*Aspettando il computer: le prime macchine contabili 
*Mercator 5000
*Olivetti Audit 513

## Vos correlaa
*Olivetti Mercator 5000
Olivetti Mercator 5000

La **Olivetti Mercator 5000** a l'era 'na macchina contabil de la Olivetti sortida in del 1960, a sostituì la Olivetti Audit 513, che l'era domà meccanega.

La gh'aveva on'unità de moltiplicazion elettronica che la permetteva de fà, oltra a la somma e la sottrazion anca la moltiplicazion, desviluppada del Laboratori Elettronich de Borgolombardo.

El gh'aveva 'na memoria a linia de ritard magnetostrittiva e l'era bona de comunicà cont i grand computer grazia al perforator de naster.

## Riferiment
*Fatturatrice Mercator 5000 
*OLIVETTI MERCATOR 5000
Parque Oeste (metropolitana de Madrid)

**Parque Oeste ** l'è 'na stazion de la Metropolitana de Madrid.

## Interscambi
 Fermada del bus

## Servizzi
 Biliettaria automatica
El Casar (metropolitana de Madrid)

**El Casar ** l'è 'na stazion de la Metropolitana de Madrid e de la linia C3 di Cercanías de Madrid.

## Interscambi
 Fermada del bus

## Servizzi
 Biliettaria automatica
SQL Slammer

**SQL Slammer** l'è staa on worm del 2003 che l'ha faa on Denial of Service e che 'l sfruttava on buffer overflow in SQL Server sistemaa de la Microsoft ses mes prima.

El gh'ha avuu ampia diffusion, se stima che la pupart di sò 75'000 infezion hinn capitaa in di primm 10 menut de diffusion. L'ha determinaa anca on gran rallentament in la red per el volt traffich provocaa.
Architettura de Von Neumann

L**'architettura de Von Neumann** a l'è 'n architettura per computer progettada del John von Neumann in del First Draft of a Report on the EDVAC a mità agn 1940.

La preved ona CPU fada de on'ALU e di register del processor, 'n unità de controll cont i register di istruzion e 'n program counter, ona memoria per salvà sia dacc che informazion, memorij de massa e dispositiv de input-output.

El fatt de doperà la midemma memoria sia per i dacc che per i programma a l'è retegnuu on coll de bottilia, che 'l gh'è minga in l'architettura Harvard.

## Riferiment
*L'architettura di Von Neumann

## Vos correlaa
*Computer a programma memorizzaa
*Architettura Harvard
Amiga

L**'Amiga** a l'è stada 'na familia di personal computer venduda de la Commodore dal 1985 ma desviluppaa da la Amiga Corporation dal 1982. L'è staa in commercc finna al 1994.

Anca se venduu e pubblicizzaa comé personal computer professional el gh'ha avuu el sò success 'me home computer.

Computer famos de la serie Amiga hinn staa l'Amiga 1000, l'Amiga 500, l'Amiga 4000 e l'Amiga 1200.

## Caratteristich
Fondaa in sul Motorola 68k el gh'aveva di sistema grafich giontiv per accelerà la grafica e i sòn, cont on sistema bon de doperà el multitasking preemptiv. 'Sti caratteristich han menaa l'Amiga a vess el computer di artista, bon de fà girà ben software de grafica e de musega.

## Vos correlaa
*Macintosh
*Atari ST
*AmigaOS
*Amiga CD32
Etaa del Ram

L**'Etaa del Ram**, ciamada anc'pò **Eneolitig**, **Calcolitig** o **Cuprolitig**, l'è un period de la Preistoria de transizion intra i arnes de preda del Neolitig (etaa de la preda levigada) e la prima metallurjia de l'Etaa del Bronz. La s'è spantegada la lavorazion del ram (a'l prencepe estrad a Cipro), prima de per luu, po in lega co'l stagn, a formar ol bronz.

## Datazion
De convenzion l'è metida ind el IV millen p.d.S. per l'Europa e ind el III per l'Orient Aprœv.

## Riferiments
*  ''Età del rame'' - Treccani
*  ''Eneolitico'' - Treccani

## Olter projets
Wanna One

**Wanna One**, i'enn un grüpp müsicàl curean furmàd in del 2017.

## Furmasiòn
*Yoon Ji-sung
*Ha Sung-woon
*Hwang Min-hyun
*Ong Seong-wu
*Kim Jae-hwan
*Kang Daniel
*Park Ji-hoon
*Park Woo-jin
*Bae Jin-young
*Lee Dae-hwi
*Lai Kuan-lin

## Discugrafia
* 2017: *1X1=1 (To Be One) *

## Sitt. üficial

* Sit üficial
Olivetti Logos 270

La **Olivetti Logos 270** a l'è stada la segonda calcolatris elettronica de la cà de Ivrea, che l'ha menaa a la fin definitiva de la produzion di calcolatris meccanich grazia al sò success. L'è sortida in del 1970.

A differenza de la Olivetti Logos 328 che l'era ona Programma 101 senza programma la 270 a l'era a circuitt integraa anca se de la Perottina la tegniva la stampanta e la memoria a linia de ritard.

El design, del Mario Bellini, el divideva assee l'area operativa de quella de stampa e l'è staa de ispirazion per la Olivetti P602 e la P652.

## Riferiment
*Olivetti Logos 270

## Vos correlaa
*Olivetti Logos 240
Italo-Nuovo Trasporto Viaggiatori

**Italo-Nuovo Trasporto Viaggiatori**, finna al 18 de genar 2018 domà *Nuovo Trasporto Viaggiatori*, a l'è 'n azienda italiana de straport fondada el 11 de dicember 2006 a Roma dal Luca Cordero di Montezemolo. 

Principalment la se occupa di treni a volta velocità, servizzi faa cont di AGV de la Alstom. La gh'ha anca di conligament cont el pullman in tra i stazion e i alter città important. El sò marchio a l'è **.Italo**.

I sò officin hinn in la zona de Nola e oltra ai treni AV la gh'ha dò locomotiv Vossloh in nolegg.

## Attività
Italo el fa concorrenza a Trenitalia in sul servizzi alta velocità in su la Red Ferroviaria Italiana. El servizzi l'è faa de 56 viagg ògni dì che quatten 13 città e 18 stazion.
*Turin Porta Noeuva - Salerno Centrala, in principi in tra Milan e Napoli e poeu estenduda ai capoligna, ma finna al 13 de dicember 2015 el capoligna a l'éra Turin Porta Susa
*Venezia-Napoli, dal 2013 al 2017 finna a Salerno
*Bressa-Verona Porta Noeuva-Napoli Centrala dal dicember 2015
*A l'è prevista la vertura de l'april 2018 di conligament dirett Turin-Milan-Venezia. Da giugn, inveci, a l'è prevista Verona-Roma, cont di estension vers Trent e Bolzan.
### Italobus
Dal dicember 2015 a l'è attiv Italobus, servizzi che 'l integra el strapòrt AV cont el strapòrt su gomma e che 'l conliga di località importànt cont i stazion AV. A hinn quattaa Mantova, Parma, Cremona, Modena, Berghem, Capriaa, Orio al Serio, Rovereto, Trent, Picerno, Potenza, Ferrandina, Matera, Taranto, Sala Consilina, Lauria, Frascineto (Castrovillari) e Cosenza.

## Storia
La società a l'è fondada in del 2006 de Luca Cordero di Montezemolo, Diego Della Valle, Gianni Punzo e Giuseppe Sciarrone cont l'obietiv de compet in sul mercaa de l'alta velocità in vista di liberalizzazion ferroviaria de l'Union europea. In del 2008 entren in la società l'Intesa Sanpaolo e la Société Nationale des Chemins de fer Français e hinn ordinaa i AGV.

El 19 de ottober 2011 a l'è daa el permess per doperà l'AV e i lign arent de la Agenzia Nazionale per la Sicurezza delle Ferrovie. El 28 de april 2012 scomincia el servizzi commercial in tra Milan Porta Garibaldi e Napoli Centrala.

## Material rotabil
La flotta de Italo a l'è assee standardizzada e l'è fada di treni de la Alstom. El primm treno de la società a l'è el AGV  575, in del 2015 a l'è giontaa l'Elettrotreno NTV ETR.675.

## Vos correlaa
*Le Frecce
Etaa del Bronz

L**'Etaa del Bronz** l'è ol periodo storeg qe al va da l'Etaa de la Preda (e la transizion coi prim arnes de ram) a qella del Ferr. L'è stait caraterizad (e al ciapa ol nom) dal desvilup de la metallurjia del bronz.
## Datazion
In Europa l'Etaa del Bronz la dura dal 2300 al 700 p.d.S.; l'è dividida in:
* Periodo antig (2300-1700 p.d.S.)
* Periodo de mez (1700-1350 p.d.S.)
* Periodo recent (1350-1200 p.d.S.)
* Periodo final (1200-700 p.d.S.)

## Riferiments
* ''Età del Bronzo'' - Treccani

## Olter projets
Architettura Harvard

L**'architettura Harvard** a l'è 'n architettura di computer, men doperada de la Architettura de Von Neumann. La soa caratteristica a l'è la separazion in tra la memoria di dacc e quella di istruzion.

A l'è stada doperada la prima voeulta per el computer Harvard Mark I, a relé, che per i dacc el doperava di contator elettromeccanich inveci per el programma ona scheda perforada.

Incoeu a l'è doperada soratutt per quej sistema cont on compit specifich, 'me i sistema audio o i microcontrollor.

## Riferiment
*Architettura Harvard nei microcontrollori e DSP

## Vos corelaa
*Architettura de Von Neumann
*Architettura Harvard modifegada
Etaa de la Preda

Col nom **Etaa de la Preda** l'è indicad ol periodo de la storia de l'Om ind la qual s'è començad a costruir di arnes de preda, oss, coren, legn, ecetera.

## Datazion
L'Etaa de la Preda l'è ol plœ long period de la storia de l'Om: dal so comparir (circa 2.500.000 ann fa) al descovrir di tecnege de lavorazion dei metai (circa 5.000 ann fa).

Ol storeg John Lubbock, ind el 1865, l'ha dividida in do etaa: paleolitega ("antiga etaa de la Preda", dal grec *palaiòs* "antico" e *lìthos* "preda") e neolitega ("nœva etaa de la Preda", dal grec *nèos* "nœv"). L'epoga de transizion intra i do l'è ciamada mesolitega.

## Riferiments
* ''Età della Pietra'' - Treccani
* ''Età della pietra'' - Enciclopedia dei ragazzi, Treccani

## Olter projets
Read Only Memory

La **Read Only Memory** (breviaa **ROM**) a l'è 'na memoria che la pò vess no scrivuda e l'è domà de legg.

Tipicament hinn doperaa in quej situazion indova on dacc el gh'ha no de mudà, 'me in d'on BIOS o in di cassett di vegg videogioeugh.

A gh'è anca di ROM che pòden vess scrivuu, cont di procedur longh e particolar che ghe lassen donca quell titol.

## Riferiment
*Che cos'è e a cosa serve la memoria ROM

## Vos corelaa
*RAM
*EPROM
*PROM
Locky

**Locky** l'è on ransomware sortii in del 2016 ma particolarment attiv in del 2017 che 'l sfrutta di fals fattur per dervì ona macro de Microsoft Word che, se eseguida, la scaricava el malware cont el component de crittazion. El file el gh'ha anca dent on espedient de ingegneria sociala per convincc a doperà i macro: El file, pien de ruff, el scriv de attivàj se 'l se lengg no.

'Na voeulta eseguii el domanda de pagà 'na cifra in tra 0,5 e 1 Bitcoin e 'l da i istruzion per fàll.

El dopera 'na combinazion de RSA-2048 e AES-128.

## Vos correlaa
*Necurs botnet
*Dridex
Nadia Toffa

**Nadia Toffa** (Bressa, 10 de giugn 1979 - Bressa, 13 de agost 2019) l'è stada 'na giornalista e conduttris televisiva italiana, famosa per avè partecipà a la trasmission televisiva Le Iene.

## Biografia
La se diploma al licee classich a Bressa e la se laurea in letter a Fiorenza e finna al 2009 la lavora in di television locai de la Lombardia e de l'Emilia-Romagna.

Dal 2009 a l'è inviada del programma Le Iene de Italia 1: In tra i sò servizzi pussee famos quej in sul gioeugh de azzard, in su di farmacij che truffaven el Servizzi Sanitari Nazional, in su la gestion illegala del ruff in Campania e del triangol de la mort.

In del 2016 la deventa voeuna di conduttris del programma.

### La malattia
In del dicember 2017 la sta maa menter la gira on servizzi a Trieste e 'l 11 de fevree del 2018 la nonzia ai Iene de la soa malattia, cioè on cancher.

La mattina del 13 de agost 2019 la moeur in la clinica Domus Salutis de Bressa.

## Television
* *[[Telesanterno]]*
* *[[Retebrescia]]*
* *[[Le Iene (programma televisiv)|Le Iene]]* (Italia 1: inviada dal 2009; conduttora, 2016-2017) 
* *[[Open Space (programma televisiv)|Open Space]]* (Italia 1: 2015)
* *[[Biagio Antonacci - Vi dedico tutto]]* (Canale 5, 2016)

## Ligamm de foeura
*Scheda il sul sitt di Iene
Olivetti Logos 27

La **Olivetti Logos 27** a l'è stada 'na calcolatris elettromeccanica de l'Olivetti, presentada in del 1965. El design a l'è del Ettore Sottsass e la meccanica del Teresio Gassino.

La Logos, presentada insemma a la Programma 101, a l'è retegnuda l'ultim element viv de la meccanica de la cà d'Ivrea: A bon cunt a l'era el non plus ultra de la tecnologia meccanica e l'era inscì complessa che despess l'era nanca affidabil e per quest, e per el rivà de l'elettronica, l'ha faa flop commercial.

## Riferiment
*OLIVETTI – LOGOS 27-2 – 1967
*Calcolatrice Logos 27-2
*Galleria di foto
Etaa del Ferr

L**'Etaa del Ferr** l'è ol period preistoreg (e protostoreg) caraterizad del desvilup de la metallurjia del ferr.

## Nassida
La s'è desvilupada da la civiltaa del Bronz, a partir da la fin del II millen p.d.S.

G'è diverse ipotesi sœl lœg precis de nassida (per esempe l'isola de Creta o i bande di Ititi), ma in jeneral l'è sigur qe l'Asia Minora l'è staita ol center del so slargar-s.

La siderurjia la s'è spandida pian pianin, e al prencepe adoma per i ojets ornamentai: ind i prim foren l'era mìa possibel rivar a la temperadura per fonder-l, donca ol ferr al g'hiva di proprietaa mecanege plœ basse del bronz. L'è adoma col desvilup di tecnige de lavorazion plœ avanzade (per esempe la tempra) qe ol ferr l'ha començad a sostituir ol bronz, sovertœt ind el camp bellig.

## Riferiments
* ''Età del Ferro'' - Treccani

## Olter projets
Retrocomputing

El **retrocomputing** a l'è 'l doperà di computer vegg in di tempi moderni per di reson de studi o de sentiment.

A hinn soratutt quej computer iconich a vess oggett de retrocomputing, 'me el Commodore 64, la Programma 101 o l'Apple II anca se tipicament in di musee a gh'è no 'sta distinzion.

## Vos correlaa
*Trashware
*Retrogaming
Olivetti Summa 19

La **Olivetti Summa 19** a l'è stada 'na addizionatris fada de l'Olivetti in del 1969. Designada de l'Ettore Sottsass l'ha vinciuu el Compass d'Or in del 1970 ma la gh'ha avuu no gran success commercial per la concorrenza de l'elettronica.

Comé la Olivetti Valentine l'obietiv del design a l'era quella de mett in di offizi on oggett compagn de on gioeugh.

## Riferiment
*Addizionatrice Summa 19
ROM

*Read Only Memory, memoria che la se pò domà leng
*Rom: Popol indian
*Lengua rom: la lengua de 'sto popol
Liceo Ginnasi Statal Lissander Manzon

El **Liceo Ginnasi Statal Lissander Manzon** (in italian: *Liceo ginnasio statale Alessandro Manzoni*) l'è on liceo italian che'l se troeuva a Milan in Via Orazio 3.

## Ligamm de foeura
* Sitt offizial
Amstrad CPC

L**'Amstrad CPC** (*Colour Personal Computer*) a l'è staa 'na familia de home computer venduu de la Amstrad in tra el 1984 e 'l 1990. CPC el voeur dì "Color Personal Computer" perchè in l'impostazion classica a l'era cont on schermo a color.

A l'era in competizion cont el Sinclair ZX Spectrum e 'l Commodore 64.

## Hardware

Tucc i modej montaven on Zilog Z80 a 4 MHz, e 'na RAM da 64 a 128 KB, che se podeven slargà a 512 KB.

El sò lettor di cassett 'l andava a 1000 o 2000 baud, velocità che l'era assee volta per el mond di home computer di quej agn.

I sò dischett eren de 3 pollis e de 360 KB de spazzi.

## Software
El sò sistema operativ a l'era el Locomotive BASIC, retegnuu pussee potent di BASIC coev, ma con men software per la difficoltà de gestì l'hardware video e 'l numer de utenza: Tipicament i videogioeugh eren tucc di conversion del Spectrum.

## Riferiment
*Amstrad CPC 464

## Alter progett

## Vos corelaa
*Locomotive BASIC
*Amstrad CPC 464
Register indes

El **register indes** a l'è on register doperaa per modificà l'adressa de memoria di operand menter el programma a l'è eseguii, tipicament per di operazion di array o 'me contator.

Prima de la soa invenzion e del rivà de l'indirezion l'unega manera de fà 'sti robb a l'era el scriv di codes linear o di sistema primordiai de codes automodifegant.

El primm microprocessor a doperàll a l'è staa el Motorola 6800, el primm computer el Manchester Mark I e 'l primm PC l'Olivetti P602.

## Riferiment
*Che cosa è un registro indice? 

## Vos correlaa
*Accumulator
August Ames

**August Ames** (nasüüda **Mercedes Grabowski** a Antigonish, Neuva Scòssia, Canada ül 23 de agost dal 1994 – Camarillo, California, USA 5 de dicember dal 2017) l'era una attriss porno e mudèla canadesa.

## Ligàm de Fòra
Computer Simon

El **Computer Simon** a l'è staa on computer a relé a 2 bit descritt de l'Edmund Berkeley in d'ona serie de 13 articoi in su la rivista Radio-Electronics in l'ottober 1950.

Pensaa domà comé dimostrazion educativa de computer digital, el gh'aveva nissuna utilità pratica, e 'l costava 600$. A l'è però ricordaa per vess staa, almen a nivell ideologich, el pader di microcomputer.

## Tecnega
El Simon a l'era bon de lavorà domà cont i numer da 0 a 3, vista la soa natura dimostrativa, ma el supportava i operazion de scambi in tra i sò register.

El dispositiv de memoria e de immission a l'era el bindell perforaa.

La ALU l'era a 2 bit, e la faseva i operazion de addizion, sottrazion, pussee grand de e selezion.

## Riferiment
*Simon FAQ

## Vos correlaa
*Programma 101
*Commodore PET
Olivetti Divisumma 14

La **Olivetti Divisumma 14** a l'è stada 'na calcolatris elettromeccanica fada in tra el 1948 e 'l 1958, progettada del Natale Capellaro e disegnada del Marcello Nizzoli. A l'è stada la prima calcolatris stampanta al mond a podè fà i quater operazion cont el sald negativ.

A l'è sostituida de la Divisumma 24 in del 1956 ma la resta in produzion per alter 2 agn.

## Fonzionament

### Addizion e sottrazion
L'addizion e la sottrazion a l'è fada normalment, comé che la se faria cont ona calcolatris contabil moderna.

### Moltiplicazion

La moltiplicazion a l'è fada differentement: El primm operand el se mett normalment de la tastadura, el segond a la reversa de la tastadura rossa. El segond a l'è anca stampata in vertical.
Per stampàll boeugna schiscià l'asterisch, che 'l indica la stampa.

La virgola a l'è minga supportada, e l'è giontada a man.

### Division

La division la gh'ha on sò process particolar.

El dividend a l'è mittuu normalment in la macchina, se schiscia la barra de l'addizion, se gionta el divisor lineaa al dividend cont di 0 e se tira la leva de la division.

El resultaa a l'è stampaa in vertical, e 'l rest in ross.

## Bibliografia
*
*
*
*
Olivetti Valentine

La **Olivetti Valentine** a l'è 'na macchina de scriv fada de la Olivetti dal 1968 cont progett dei Ettore Sottsass e Perry A. King e che l'ha vinciuu el Compass d'Or in del 1970. A l'è rapidament deventada famosa e iconica per el sò design. El sò color tipich a l'è el ross, ma l'è stada fada anca bianca, bloeu e verda.

El sò pont de forza a l'era la trasportabilità, de facc a gh'era no 'na valigetta ma l'era la stessa macchina 'na valigetta.

A nivell de pubblicità a l'era venduda 'me on oggett a cost bass ma cont on design bell, 'me la penna biro.

## Riferiment
*Olivetti Valentine 

## Vos correlaa
*Olivetti Lettera 22
Integer BASIC

L**'Integer BASIC**, anca **Apple BASIC** a l'è 'l dialett del BASIC desviluppaa del Steve Wozniak per l'Apple I e l'Apple II. L'era ciamaa "Integer" perchè bon de lavorà domà cont i numer intregh a 16 bit.

A l'è staa sostituii de l'Applesoft BASIC, dialett del Microsoft BASIC, che l'era poeu integraa in di ROM di Apple II Plus dopo del 1979.

## Riferiment
*Apple Basic - WOZ
Sinclair Executive

La **Sinclair Executive** a l'è stada la prima calcolatris elettronica portatil, venduda da la Sinclair Radionics dal 1972 per 79,99 sterlinn.

A l'era fondada in sul chip Texas Instruments TMS1802.

## Variant
In del 1973 la sortiss la Executive Memory, che la costava men, 25 sterlinn, e che la gh'aveva la possibilità de menorizzà di resultaa intermedi.

## Incident
Ona Executive crompada de on diplomatich sovietich a l'è s'cioppada e l'ha menaa a 'n indagin offiziala che ha descovert che l'era borlada e che l'ha menaa a 'n danneggiament de la batteria.

## Alter progett

## Vos correlaa
*Sinclair Cambridge
*Sinclair President
Ping-O-Tronic

El **Ping-O-Tronic** (anca **Play-O-Tronic**) a l'è staa on gioeugh elettronich venduu in Italia dal 1974 de la Zanussi/Sèleco. 

Fada grazia a di chip Serie 7400 l'era dotta de trii gioeugh, giugabij cont di paddle: pong, squash e balla contra del mur.

Da la riedizion 5 a l'è possibil anca giugà cont el fucil elettronich a 'n gioeugh de mira. A nivell de TTL domà alter du console,  Magnavox Odyssey e Philips Tele-Spiel ES-2201, permetteven de fàll.

## Play-O-Tronic

In del 1977 a l'è publegada 'n evoluzion ciamada Play-O-Tronic, fada cont on chip singol AY-3-8500.

La gh'aveva dent ses gioeugh, Fusil 1, Fusil 2, Tennis, Football, Pelota a 2 e Pelota a 1, che se scerniven cont on botton in su la console e se giontaven di botton in sui paddle.

## Vos correlaa
*Pong
Olivetti P6066

L**'Olivetti P6066** a l'è staa on personal computer faa de la Olivetti 'me evoluzion del P6060, de che 'l se differenziava in prestazion e in del color de la scocca, che l'era bianch lacc. A l'era progetaa del Pier Giorgio Perotto.

On P6060 el podeva deventà on P6066 cont el giontà de 'na quaj scheda elettronica.

## Riferiment
*Olivetti P6066

## Vos corelaa
*Olivetti P6060
Virgola mobil

La **virgola mobil**, in ingles *floating point*, a l'è 'na tecnega de rappresentà i numer tipicament doperaa in informatega, perchè 'l permett de avègh precision scernuda arbitrariament in d'on spazzi limitaa de memoria, me quell de on microprocessor. A l'è tipicament doperada o in bas 10, cioè la notazion scientifega o in bas 2, in di applicazion informategh.

## Costruzion
Ogni numer a virgola mobil a l'è faa de on *significand* e de on *esponent*: El significand a l'è el numer in la soa forma bas, inveci l'esponent el definiss indova che 'l anarà la virgola.

Per esempi 1,5·104 el ved 'me significand 1,5 e 'me esponent 4: El resultaa l'è 15000.

## Utilità
Oltra a la giamò citada possibilità de contegnì di numer in d'on contenitor pussee piscininn de la soa grandezza normala i numer a virgola mobil a hinn doperaa anca per confrontà di mesur de orden enormement different in manera de mantegnì coerenza e semplicità de calcol. Anca in di misur di robb estremament grand o piscininn a l'è pussee convenient doperà 'sta notazion.

## Vos corelaa
*Virgola fissa
*IEEE 754

## Riferiment
*Floating Point Numbers
Stazion de Berghem Ospedal

La **stazion de Berghem Ospedal** a l'è 'na fermada ferroviaria in del quarter Lorett de Berghem, che l'è proppi arenta a l'Ospedal Papa Gioann XXIII.

## Storia
El lavorà per fàlla su el scomincia el 4 de ottober 2017 e l'è consegnada el 10 de dicember, 2 di prima de l'introduzion de l'orari invernal che l'avaria mittuu offizialment la fermada.

A l'è part de on progett pussee grand per raddoppià la linia e dervì on servizzi metropolitan a Berghem.

## Struttura
La stazion a l'è realizzada in di standard pussee noeuv per el servizzi metropolitan, cont on marciapee de 250 meter, pensilina de 70 m e volt 50 cm per juttà la salida in sul treno.

La stazion la gh'ha on sistema de informazion ai passeggee e l'è conligada direttament a l'Ospedal.

## Moviment
La stazion a l'è servida di treni de la Trenord ogni ora in su la ferrovia Seregn-Berghem.

## Interscambi
La stazion a l'è servida de la Azienda Trasporti Bergamo e di taxi:
 Fermada del bus
 Stazion di taxi

## Vos correlaa
*Stazion de Berghem
Edmund Blair Leighton

L**'Edmund Blair Leighton** (Londra, 21 setember 1853 - Londra, 1 setember 1922) l'è stait un pitor britaneg de quader de jener storeg, specializad in sojets Regency e medievai.

## Biografia
Ol Leighton l'era ol s'ciet del artista Charles Blair Leighton. L'è indait a l'University College School e in seguet a la Royal Academy of Arts. Ind el 1885 l'ha sposad la Katherine Nash, da la quala al g'ha havud un fiœl e una fiœla. Dal 1878 a'l 1920 l'ha esponid i so lavorar a la Royal Academy una volta l'ann.

## Œvre
I sojets preferids del Leighton i è staits qei storeg, in particolar medievai, opur de la rejenza inglesa.
I so œvre i è conservade (per la plœ part) a la Manchester Art Gallery, a'l Bristol City Museum and Art Gallery o in dei collezion privade.


File:Leighton-Call to Arms.jpg|*Ciamada ai arme* (1888)
File:Edmund Blair Leighton - In Time of Peril.jpg|left|*Ol temp de pericol* (1897)
File:Edmund Blair Leighton - The Dedication (1908).jpg|*La dedicazion* (1908)
File:Edmund Blair Leighton - The Wedding Register.jpg|*Ol rejister dei matrimone* (1920)
File:Leighton-God Speed!.jpg|*Qe 'l Signor al ta aiœte!* (1900)
File:Edmund blair leighton accolade.jpg|*L'Adobament* (1901)


## Riferiments


## Olter projets

## Collegaments de for
*
Natasha Henstridge

**Natasha Henstridge** nassüda a Springdale, Terranova e Labrador; el 15 de agost del 1974. L'è ona atris e mudela canadesa.
Olivetti Auditronic 730

La **Olivetti Auditronic 730** a l'è stada 'na macchina contabil elettronica fada de l'Olivetti dal 1971, per la fascia bassa minga quattada de la Olivetti Auditronic 770.

A differenza del modell principal la gh'eva domà 2 governi carta e 'na memoria a nucleo magnetich.

## Riferiment
*Pubblicità del sistema contabile Auditronic 730 
*Dalle Audit ai BCS: le macchine contabili diventano sistemi 
*Sistema contabile Auditronic 730/1 

## Vos correlaa
*Olivetti Auditronic 770
Gesa de San Peder in Sala

La **Gesa de San Peder in Sala** a l'è 'na Gesa de Milan de cult cattolich, che la fa anca de parrocchia. A l'è part del decanaa Vercellina de l'Arcidiocesi de Milan.

## Storia
Sia el Borgh de Sala che la Gesa resalissen ai agn 1000: La prima citazion de la Gesa a l'è del 1028.

Consacrada de l'Aribert de Intimian a l'è giamò citada in del 1102 'me parrocchia del Papa Pasqual II.

Cont el temp la deventa 'na Gesa no parrocchiala, per poeu redeventàll in del 1581 con giurisdizion in su tutt el territori foeura de Porta Vercellina.

## Bibliografia
* Raffaele Bagnoli, *La chiesa parrocchiale di San Pietro in Sala a Milano*, Milano (s.n.), 1947. 33 p. : ill. ; 20&nbsp;cm.
* Tullo Montanari, *Dal Borgo delle Grazie a Porta Magenta*, Milano, Consiglio di Zona 6 Comune di Milano, 1996, 168 pp.

## Alter progett
Faizon Love

El **Langston Faizon Santisima** (Santiago de Cuba, 4 de giügn del 1968), mej cognossuu cont el nomm de **Faizon Love**, l'è on comegh e ator american.
Gilles Simeoni

El **Gilles Simeoni** (Bastia, 20 de avril 1967) a l'è 'n avocatt e politegh franzes, President del Consili Esecutiv de la Corsega dal dicember 2015.

Capo del partii autonomista Femu a Corsica prima de deventà President l'è staa Sindegh de Bastia, da avril 2014 a genar 2016.

## Vos correlaa
*Pè a Corsica
*Jean-Guy Talamoni
Microprocessor

El **microprocessor** a l'è on particolar processor faa de vun o pussee circuitt integraa e donca assee piscinn, fondaa su register, guidaa de 'n clock e che 'l supporta di istruzion fondamentai per podè elaborà i informazion.

Al di d'incoeu a l'è praticament l'unica implementazion de la CPU.

## Storia
El primm microprocessor a l'è staa pensaa a la Intel in di primm agn 1970 del Ted Hoff e del Stanley Mazor, ma domà in del 1975 cont el lavorà del Federico Faggin, rivaa de l'Olivetti, a l'è staa possibil creà l'Intel 4004, ossia el primm microprocessor modèrno.

## Vos correlaa
*CPU
*Legg de Moore